François-Xavier Wurth-Paquet - Wikipedia, déi fräi Enzyklopedie

# François-Xavier Wurth-Paquet

### Vu Wikipedia, der fräier Enzyklopedie.

De François-Xavier Wurth-Paquet, gebuer de 16. Abrëll 1801 an der Stad Lëtzebuerg an och do gestuerwen de 4. Februar 1885, war e lëtzebuergesche Jurist, Politiker an Historiker.

Hien huet zu Léck Droit studéiert a gouf duerno no eneen Affekot, Riichter, Procureur an 1848 President vum Ieweschte Geriicht. Hie war vum Februar 1870 bis de Februar 1871 President vum Staatsrot an 1853 bis 1858 Generaldirekter fir Justiz a "bannenzeg Ugeleeënheeten" an der Regierung Simons a verschiddenen Zësummesetzungen.

1885?? ass hie Member vun enger Regierungscommissioun fir den Ënnerhalt vun den Archive ginn.

1845 war hien ee vun de Grënnungsmemberen vun der "Archeologescher Gesellschaft", déi spéider d'Historesch Sektioun vum Institut Grand-Ducal sollt ginn. Vun 1845 bis 1853 a vun 1876 bis 1885 war hien President vun der "Archeologescher Gesellschaft". An de Publikatioune vun dëser Gesellschaft huet hien en Inventaire vun den ale Lëtzebuerger Dokumenter gemaach, an och Extraiten dovunner publizéiert. 18.000 Dokumenter huet hien esou ënnersicht, dobäi koumen Ofschrëfte vun enger 60.000 Dokumenter aus dem Ausland. Fir no sengem Doud hat hien dës Sammlung dem Institut vermaach. Och beim Opbau vun deem, wat spéider de Staatsmusée sollt ginn, huet hie matgeschafft.

Vun "http://lb.wikipedia.org../../../f/r/a/Fran%C3%A7ois-Xavier_Wurth-Paquet_4fb6.html"

Categories: Juristen | Politiker (Lëtzebuerg) | Historiker | Gebuer 1801 | Gestuerwen 1885

##### Views

- Artikel
- Diskussioun
- Aktuell Revisiounen

##### Sichen